Հումքի վրա սառը ջուր են լցնում ու կրակին եռացնում, ապա կրակը նվազեցնում ու եփում ևս 3 րոպե: Կամ կարկադեի վրա տաք ջուր են լցնում ու այդ խառնուրդը եռացնում, ապա ևս 3 րոպե եփում: Համային նախապատվությունով ու հումքի որակով պայմանավորված` 1 թեյի գդալ թերթիկների համար 1 բաժակ ջուր է վերցվում: Ի դեպ, կարկադեն տաք ջրով թրմելու դեպքում օգտակար հատկությունների մեծ մասը կորչում է: Եվ պետք է թրմել ապակյա կամ կերամիկական թեյնիկում, բայց ոչ երբեք մետաղյա ամանում, քանի որ դա ոչ միայն համի, որակի, այլև գույնի վրա է ազդում: Իսկ բոլոր հատկությունները պահպանելու նպատակով կարկադեի հումքի վրա լցնում են տաք (40 աստիճանից ցածր) ջուր ու թրմում 3-8 ժամ: Այդ ընթացքում ըմպելիքը համուհոտ է ձեռք բերում: